|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ  ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ ΔΙΕΥΘΥΝΣΗ  Α/ΘΜΙΑΣ & Β/ΘΜΙΑΣ ΕΚΠ/ΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ Α/ΘΜΙΑΣ ΕΚΠ/ΣΗΣ ΗΜΑΘΙΑΣ  1o ΔΗΜΟΤΙΚΟ ΣΧΟΛΕΙΟ ΜΑΚΡΟΧΩΡΙΟΥ  Μ.ΑΛΕΞΑΝΔΡΟΥ 9  59033 ΜΑΚΡΟΧΩΡΙ  -------------------------------------------------  Πληροφορίες :Καλλιόπη Σιδηροπούλου  Τηλέφωνο : 2331041221  Φαξ : 2331041221  e-mail: mail@1dim-makroch.ima.sch.gr |  | Μακροχώρι, 15/02/2018  Αριθ.Πρωτ.: Φ.23 /40    Κοιν: Δ/νση Π Ε Ημαθίας  Για ανάρτηση στην ιστοσελίδα |
|  |  |  |

**ΘΕΜΑ: «Πρόσκληση εκδήλωσης ενδιαφέροντος για κατάθεση οικονομικής προσφοράς για την τριήμερη εκδρομή της Στ΄ τάξης του 1ου Δημοτικού Σχολείου Mακροχωρίου στην Αθήνα και στη Βουλή των Ελλήνων»**

Το 1ο Δημοτικό Σχολείο Μακροχωρίου ζητά κατάθεση προσφορών για πραγματοποίηση τριήμερης εκπαιδευτικής εκδρομής στην Αθήνα και στη Βουλή των Ελλήνων, σύμφωνα με την Υ.Α. Φ.12/ΦΜ/48140/Δ/2017 (ΦΕΚ 1115/Β/31-3-2017). Αντικείμενο του διαγωνισμού είναι η ανάδειξη της πιο αξιόλογης, οικονομικά και ποιοτικά, προσφοράς ταξιδιωτικού γραφείου.

Η εκδρομή θα πραγματοποιηθεί οδικώς από 20-04-2018 έως 22-04-2018 (2 διανυκτερεύσεις) και θα συμμετάσχουν 15 μαθητές/τριες της Στ΄ τάξης και 15 συνοδοί γονείς , οι οποίοι θα συνοδεύονται από 3 εκπαιδευτικούς του σχολείου και θα ακολουθήσουν το παρακάτω ενδεικτικό πρόγραμμα:

* **1η ημέρα (Παρασκευή 20/04/2018): Μακροχώρι– Αθήνα**

6.30΄αναχώρηση από το Μακροχώρι- 13.00 Άφιξη στην Αθήνα με ενδιάμεσες στάσεις – 13.00΄επίσκεψη στο Αττικό πάρκο- 18.30΄τακτοποίηση στο ξενοδοχείο- 20.00΄Σχολικός περίπατος στις εγκαταστάσεις του Ιδρύματος Σταύρος Νιάρχος - επιστροφή στο ξενοδοχείο

* **2η ημέρα (Σάββατο 21/04/2018): Αθήνα**

Αναχώρηση από το ξενοδοχείο-8.30΄επίσκεψη στον Ιερό βράχο της Ακρόπολης- 12.00 Μουσείο Ακρόπολης- 14.00΄περιήγηση στο Μοναστηράκι-επιβίβαση στο μετρό και άφιξη στην Πλατεία Συντάγματος-17.00΄επίσκεψη στη Βουλή των Ελλήνων- 18.00΄περιήγηση στην Πλάκα- επιστροφή στο ξενοδοχείο

* **3η ημέρα (Κυριακή 22/04/2018): Αθήνα – Μακροχώρι**

Αναχώρηση από το ξενοδοχείο-10.00΄επίσκεψη Κέντρο Πολιτισμού «Ελληνικός Κόσμος- Ίδρυμα Μείζονος Ελληνισμού- 12.00΄επίσκεψη στη μονή Ειρήνης Χρυσοβαλάντου στη Λυκόβρυση Αττικής-επιστροφή στο Μακροχώρι με ενδιάμεσες στάσεις.

**Επιπρόσθετες απαιτήσεις του Σχολείου:**

1. Επίσημοι ξεναγοί για το Μουσείο Ακρόπολης και την Ακρόπολη.

2. Διαμονή με 2 πρωινά σε ξενοδοχείο τουλάχιστον 3 αστέρων, σε κοντινή απόσταση από το κέντρο της Αθήνας, σε δίκλινα ή τρίκλινα δωμάτια για τους/τις μαθητές/τριες και τους/τις συνοδούς τους και μονόκλινα για τους εκπαιδευτικούς.

3. Υποχρεωτική Ασφάλιση Επαγγελματικής Ευθύνης και πλήρους Ιατροφαρμακευτικής Περίθαλψης, όπως ορίζει η κείμενη νομοθεσία και πρόσθετη ασφάλιση, που καλύπτει τα έξοδα σε περίπτωση ατυχήματος ή ασθένειας μαθητή ή συνοδού.

4. Διασφάλιση ότι οι μετακινήσεις των μαθητών/τριών θα γίνονται με λεωφορείο που πληροί τις προδιαγραφές ασφαλούς μετακίνησης των μαθητών/τριών, βάσει της κείμενης νομοθεσίας.

5. Το λεωφορείο να είναι στη διάθεσή μας ανά πάσα στιγμή.

6. Για τις παραπάνω υπηρεσίες ζητείται η τελική συνολική τιμή του οργανωμένου ταξιδιού, αλλά και η επιβάρυνση ανά μαθητή/τρια ώστε οι προσφορές να είναι οικονομικά και ποιοτικά συγκρίσιμες. Στην τελική τιμή ανά άτομο να συμπεριλαμβάνονται κάθε είδους επιβαρύνσεις (τελική τιμή ανά άτομο + Φ.Π.Α). Να μην συμπεριληφθούν στην τελική τιμή εισιτήρια εισόδου σε μουσεία, εκδηλώσεις κλπ.

7. Το σχολείο επιθυμεί την πρόβλεψη της επιστροφής των χρημάτων σε μαθητή/τρια σε περίπτωση που για αποδεδειγμένους λόγους ανωτέρας βίας ή αιφνίδιας ασθένειας ματαιωθεί η συμμετοχή του.

8. Σε περίπτωση που δε θα πραγματοποιηθεί η εκδρομή στις ορισθείσες ημερομηνίες, λόγω ανωτέρας βίας και απρόβλεπτων συνθηκών, δεν θα έχει καμία επιβάρυνση το σχολείο.

9. Όνομα και κατηγορία του καταλύματος και Υπεύθυνη Δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται οι όροι ασφαλείας και υγιεινής.

10. Η αποδοχή των όρων της παρούσης πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

**Σύνταξη και υποβολή προσφορών:** Η προσφορά κατατίθεται σε κλειστούς φακέλους στο Γραφείο της Διευθύντριας του Σχολείου, έως την Πέμπτη 22-02-2018 και ώρα 12:00.

Με κάθε προσφορά από το ταξιδιωτικό γραφείο κατατίθεται απαραίτητα και Υπεύθυνη Δήλωση ότι διαθέτει ειδικό σήμα λειτουργίας το οποίο βρίσκεται σε ισχύ. Η προσφορά του ταξιδιωτικού γραφείου θα κάνει ρητή αναφορά στην κατηγορία του καταλύματος που προτείνει.

**Αξιολόγηση προσφορών:** Η αξιολόγηση των προσφορών περιλαμβάνει τα εξής στάδια:

1. Παραλαβή των φακέλων και αποσφράγιση προσφορών. Οι φάκελοι θα ανοιχτούν την ίδια ημέρα ενώπιον επιτροπής που θα συσταθεί με πρόεδρο τη Διευθύντρια του Σχολείου, και μέλη τον/την αρχαιότερο/η εκπαιδευτικό του Σχολείου, τους δύο συνοδούς -εκπαιδευτικούς και τον Πρόεδρο του Συλλόγου Γονέων και Κηδεμόνων.

2. Έλεγχος πληρότητας φακέλων

3. Αξιολόγηση οικονομικής προσφοράς

4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα. Η προσφορά θα απορρίπτεται εάν σε αυτήν υπάρχουν ασάφειες, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλλουν τις προσφορές τους σύμφωνα με τους παρακάτω τρόπους:

α) προσωπικά ή με εξουσιοδοτημένο εκπρόσωπο στο Σχολείο μας

β) με συστημένη ταχυδρομική επιστολή που θα σταλεί στο Σχολείο μας

**Οι εκπρόθεσμες προσφορές δε λαμβάνονται υπόψη.**

Η επιτροπή που θα επιλέξει το πρακτορείο θα συνεδριάσει την Πέμπτη 22/02/2018, στις 13.30 , στο γραφείο της Διευθύντριας του 1ου Δημοτικού Σχολείου Μακροχωρίου. Η επιλογή του ταξιδιωτικού γραφείου καταγράφεται σε πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από τη Διευθύντρια του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί, ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής.

Το τουριστικό γραφείο που θα επιλεγεί, θα ενημερωθεί τηλεφωνικά και στη συνέχεια το Σχολείο θα προβεί σε σύμβαση (ιδιωτικό συμφωνητικό), σύμφωνα με την κείμενη νομοθεσία (ΦΕΚ 2769/τ.Β΄/02-12-2011, άρθρο 14, παρ. 3).

Η ΔΙΕΥΘΥΝΤΡΙΑ

ΚΑΛΛΙΟΠΗ ΣΙΔΗΡΟΠΟΥΛΟΥ